Jasmin Voutilainen

Jasmin Elisabet Voutilainen (5. elokuuta 1995 Kuopio – 17. maaliskuuta 2023 Helsinki) oli suomalainen missi ja näyttelijä.

Ura 
Voutilainen näytteli yhtä pääosista joulukuussa 2014 ensi-iltaan tulleessa Salatut elämät -sarjaan perustuvassa Nightmare 2 – Painajainen jatkuu -elokuvassa. Hän jatkoi samassa Aino Kaukovaaran roolissa myös kesällä 2015 julkaistussa Salatut elämät -spin-off-sarjassa Satula. Elokuussa 2018 tiedotettiin Voutilaisen jatkossa näyttelevän Aino Kaukovaaraa myös itse Salatut elämät -sarjassa.

Voutilainen oli yksi kilpailijoista syksyllä 2015 esitetyn Martina ja hengenpelastajat -ohjelman toisella tuotantokaudella.

Vuonna 2017 Voutilainen kilpaili Miss Helsinki 2018 -tittelistä. Hänestä tuli ensimmäinen perintöprinsessa.

Yksityiselämä 
Voutilainen kertoi julkisuudessa sairastuneensa 2020-luvulla vaikeaan masennukseen ja ahdistukseen ja saaneensa niihin mielenterveydellistä hoitoa.

Voutilainen kuoli 27-vuotiaana 17. maaliskuuta 2023. Hänen hautajaisensa pidettiin 21. huhtikuuta 2023 Kallion kirkossa. Voutilaisen siunasi hänen rippipappinsa, ja tilaisuudessa esiintyi Reino Nordin. Nordin esitti Voutilaisen lempikappaleen, ”Kyynelten virran”.

Filmografia

Elokuvat

Televisio- ja nettisarjat

Musiikkivideot 
Jasmin Voutilainen näytteli Mikael Gabrielin tyttöystävää musiikkivideolla Vastatuuleen vuonna 2015.. Vuonna 2015 hän esitti nuoren Cheekin tyttöystävää artistin jäähallikiertueella esitetyssä  lyhytelokuvassa Alpha Omega.

Vuonna 2016 Voutilainen oli mukana ruotsalaisen Takida-yhtyeen Don’t Wait Up -musiikkivideolla yhdessä Isabel Ljungdellin kanssa.

Lähteet

Aiheesta muualla 
 
 

Suomalaiset missit
Suomalaiset näyttelijät
Vuonna 1995 syntyneet
Vuonna 2023 kuolleet